O‘zbekistonda dam olish kuni yomg‘ir yog‘ib, qorga aylanishi mumkin

“O‘zgidromet” dam olish kunlari yomg‘ir yog‘ib, qorga aylanishi kutilayotganini ma’lum qildi.

Xabarga ko‘ra, 24-dekabr, juma kuni respublika hududining katta qismida iliq va quruq ob-havo bo‘lishi kutilmoqda. Havo harorati 8-13 daraja iliqni tashkil etadi. Respublikaning shimoliy hududlariga sovuq antisiklon kirib kelishi boshlanadi, bu hududlarning ba’zi joylarida qor yog‘adi, shamol tezligi 17-22 metr/sekundgacha kuchayishi mumkin. Harorat kunduzi 2 daraja sovuq 3 daraja iliqdan yuqori bo‘lmaydi.
25-dekabr, shanba kuni respublikaning barcha hududlariga antisiklon kirib keladi. Qoraqalpog‘istonda, Xorazm viloyatida ba’zi joylarda qor yog‘adi, Buxoro, Navoiy viloyatlarida ba’zi joylarda yomg‘ir yog‘adi, qorga aylanishi mumkin, Toshkent, Samarqand, Jizzax, Sirdaryo, Qashqadaryo viloyatlarida kunning ikkinchi yarmida ba’zi joylarda yomg‘ir yog‘adi. Faqat Surxondaryo, Andijon, Namangan, Farg‘ona viloyatlarida yog‘ingarchilik kutilmaydi. Ba’zi joylarda shamol tezligi 17-22 metr/sekundgacha kuchayadi. Harorat kechasi 0-5 daraja iliqni, kunduzi 5-10 daraja iliqni, shimolda kechasi 3-8 daraja sovuqni, kunduzi 0-5 daraja sovuqni tashkil etadi.
26-dekabr, yakshanba kuni mamlakatning barcha hududlarida yog‘ingarchilik (yomg‘ir qorga aylanadi) bo‘ladi, shimolda yog‘ingarchilik to‘xtaydi. Harorat kechasi va kunduzi 2 daraja sovuq 3 daraja iliqni, shimolda kechasi 9-14 daraja sovuqni, kunduzi 0-5 daraja sovuqni tashkil etadi.
27-dekabr, dushunba kuni O‘zbekiston bo‘yicha yog‘ingarchilik bo‘lishi ehtimoli kam, kechasi harorat 3-8 daraja sovuqqacha pasayadi, kunduzi 2 daraja sovuq 3 daraja iliqdan yuqori bo‘lmaydi, ushbu kun uchun bo‘lgan ko‘p yillik qiymatlardan 5-7 darajaga kamdir.
Shu kunlarda respublika bo‘yicha ba’zi joylarga tuman tushishi mumkin.
 O‘zbekistonda Yangi yil kuni qor yog‘adimi?